Title: Τα βασικά συστατικά των τροφίμων

[Image: Πρωτεΐνες]

Text χωρίς τίτλο

Οι πρωτεΐνες  είναι τα δομικά συστατικά ή αλλιώς «τούβλα» του οργανισμού μας. Το σώμα μας χρησιμοποιεί τις πρωτεΐνες για να χτίσει, να συντηρήσει και να επισκευάσει τους ιστούς του. Και τί είναι οι ιστοί; … οι μύες μας και γενικά οτιδήποτε άλλο φτιάχνει το σώμα. Πρωτεΐνες είναι οι μύες μας, τα όργανά μας και η άμυνα του οργανισμού μας. Οι πρωτεΐνες έχουν μεγάλη θρεπτική αξία και είναι απαραίτητες για την ανάπτυξη του οργανισμού.
Πρωτεΐνες παίρνουμε από τα ζώα και τα προϊόντα τους (κρέας, γάλα, αβγά).

Σημαντικές είναι επίσης και οι φυτικές πρωτεΐνες που παίρνουμε κυρίως από τα όσπρια.

Υδατάνθρακες

[Image: Υδατάνθρακες]

Text χωρίς τίτλο

Οι υδατάνθρακες αντιπροσωπεύουν την πιο σημαντική πηγή ενέργειας για τον οργανισμό και είναι ζωτικοί για ένα ποικίλο και ισορροπημένο διαιτολόγιο. Τα περισσότερα τρόφιμα που τρώμε καθημερινά αποτελούνται από υδατάνθρακες. Ο οργανισμός μας σπα τους υδατάνθρακες σε μικρότερα κομμάτια, τη γλυκόζη, τα οποία καίει για να πάρουμε την ενέργεια που χρειαζόμαστε όλη μέρα για να ζήσουμε. uΤους συναντούμε κυρίως σε αμυλούχες τροφές, όπως το ψωμί, τα ζυμαρικά, τις πατάτες  και το ρύζι, αλλά και στα φρούτα, στις ρίζες των φυτών και στα όσπρια.

Λίπη

Text χωρίς τίτλο

Το λίπος είναι μέρος της υγιεινής διατροφής και αυτό γιατί είναι σημαντική πηγή ενέργειας για τον οργανισμό μας. Συγκεκριμένα, το λίπος καίγεται στο σώμα μας για να έχουμε ενέργεια να κινηθούμε, να αναπνεύσουμε, να μιλήσουμε κλπ. Ταυτόχρονα, το σώμα μας χρησιμοποιεί το λίπος για να αποθηκεύσει ενέργεια. uΒοηθά στην καλή λειτουργία του εγκεφάλου και των νεύρων. Περιβάλει τα όργανα και τα προστατεύει από χτυπήματα. Παίρνει μέρος στη δημιουργία κυττάρων. Βοηθά να απορροφήσουμε κάποιες βιταμίνες που τις λέμε και λιποδιαλυτές και είναι: A, D, K, E. Τα λίπη βρίσκονται στο κρέας , στο λάδι , στο βούτυρο , στα γαλακτοκομικά , σε ψάρια και στην πέτσα των πουλερικών.

Μέταλλα και Ιχνοστοιχεία

[Image: Μέταλλα και Ιχνοστοιχεία]

Text χωρίς τίτλο

       Για την καλή λειτουργία του οργανισμού μας, είναι απαραίτητα και στοιχεία όπως το ασβέστιο, που είναι χρήσιμο για την ανάπτυξη των οστών και των δοντιών και ιχνοστοιχεία, όπως ο σίδηρος, που βοηθά στη μεταφορά του οξυγόνου στα κύτταρα, ο φώσφορος, το μαγνήσιο, το νάτριο και το κάλιο. Σε ακόμα μικρότερες ποσότητες χρειαζόμαστε στοιχεία όπως το φθόριο, το ιώδιο, ο ψευδάργυρος και ο χαλκός.

      Τα μέταλλα και τα ιχνοστοιχεία, ρυθμίζουν επίσης αρκετές φυσιολογικές διεργασίες πχ μεταβολισμό, ηλεκτρολύτες, μυϊκή σύσπαση, θυρεοειδή , φυσιολογική καρδιακή λειτουργία κλπ.

       Τα βρίσκουμε στα πράσινα λαχανικά , στα δημητριακά , στα όσπρια , στο κόκκινο κρέας , στα ψάρια , τα θαλασσινά κλπ.

Το ασβέστιο

Text χωρίς τίτλο

Το ασβέστιο είναι ο βασιλιάς των μεταλλικών στοιχείων στα κόκαλα και τα δόντια μας, αφού βρίσκεται σε μεγαλύτερη ποσότητα από όλα τα υπόλοιπα. Καθώς μεγαλώνουμε χτίζουμε οστά και δόντια. Είναι πολύ σημαντικό, λοιπόν, να πάρουμε αρκετή ποσότητα ασβεστίου ώστε να μπορέσουμε να ψηλώσουμε αρκετά, αλλά και να φτιάξουμε πυκνά και γερά κόκαλα που δεν σπάνε εύκολα.

      Ποια τρόφιμα έχουν ασβέστιο;

     Τα γαλακτοκομικά προϊόντα δηλαδή, το γάλα, το γιαούρτι, το τυρί     Τα οστά των μικρών ψαριών (γαύρος, σαρδέλα κλπ)     Τα πράσινα φυλλώδη λαχανικά π.χ. μπρόκολο     Τα εμπλουτισμένα τρόφιμα δηλαδή τρόφιμα στα οποία έχει προστεθεί ασβέστιο

Ο σίδηρος

Text χωρίς τίτλο

Ολόκληρο το σώμα έχει ανάγκη από οξυγόνο για να διατηρηθεί ζωντανό και υγιές. Ο σίδηρος είναι μια ουσία που κουβαλά και μεταφέρει το οξυγόνο από τους πνεύμονες σε όλο το σώμα. Όταν το σώμα μας «αναπνέει» κανονικά, έχουμε γερά και λαμπερά μαλλιά, νύχια, δέρμα, δεν κουραζόμαστε εύκολα και έχουμε δύναμη και ζωντάνια. Ποια τρόφιμα περιέχουν σίδηρο; Το κρέας και κυρίως το κόκκινο κρέας όπως το μοσχάρι

Το συκώτι

Ο τόνος, ο σολομός και ο ξιφίας

Οι φακές, τα μαυρομάτικα φασόλια

Ο αρακάς, οι αγκινάρες, τα μανιτάρια, το μπρόκολο, κεράσια, τα δημητριακά πρωινού

[Image: Το νερό]

Text χωρίς τίτλο

Το νερό αν και δεν περιέχει θερμίδες είναι ένα από τα σημαντικότερα συστατικά της διατροφής μας. Το μισό και παραπάνω σώμα μας αποτελείται από νερό. Νερό περιέχει το αίμα, το σάλιο, τα κύτταρα. Το σώμα χρησιμοποιεί το νερό, για να μεταφέρει ουσίες (π.χ. μέσω του αίματος) αλλά και να διώξει αυτές που δεν χρειάζεται μέσω των ούρων και των κοπράνων. Επίσης, ο οργανισμός διατηρεί τη θερμοκρασία του σταθερή με τη βοήθεια του νερού, μέσω μιας διαδικασίας που ονομάζεται εφίδρωση, δηλ. όταν ιδρώνουμε. Το νερό το βρίσκουμε στις βρύσες των σπιτιών μας και εμφιαλωμένο. Στα φρούτα και τα λαχανικά. Στο γάλα.

Βιταμίνες

[Image: βιταμίνες]

Text χωρίς τίτλο

Είναι αναγκαίες για την αξιοποίηση των τροφών από τον οργανισμό και για την προστασία του οργανισμού μας από τις λοιμώξεις. Οι βιταμίνες και τα ιχνοστοιχεία είναι συστατικά της τροφής, τα οποία χρειάζεται το σώμα μας για να μεγαλώσει και να λειτουργήσει. Τροφές πλούσιες σε βιταμίνες είναι κυρίως τα φρούτα και τα λαχανικά. Τις βρίσκουμε και στο κρέας , στα γαλακτοκομικά και στα λίπη.

Οι φυτικές ίνες

[Image: Φυτικές ίνες]

Text χωρίς τίτλο

Στα συστατικά των τροφών περιλαμβάνονται και οι φυτικές ίνες, ουσίες τις οποίες δεν απορροφά ο οργανισμός μας. Παρόλα αυτά μας είναι πολύ χρήσιμες, γιατί διευκολύνουν τη διάβαση της τροφής μέσα από τα όργανα του πεπτικού συστήματος. Είναι αναγκαίες για την αξιοποίηση των τροφών από τον οργανισμό και για την προστασία του οργανισμού μας από τις λοιμώξεις.

Credits: Βιταμίνες και μέταλλα: Σε ποιες τροφές θα βρείτε τα κυριότερα; source https://www.proionta-tis-fisis.com/vitamines-kai-metalla-se-poies-trofes-tha-breite-ta-kyriotera/